title: كاس لعالم 2022 ݣروپ E
text: لماتشات د ݣروپ E د كاس لعالم 2022 غادي يتلعبو مابين 23 نونبر و 1 دجنبر 2022. هاد لڭروپ مكوّن من لمنتخبات ديال سپانيا، كوسطاريكا، ألمانيا و الجاپون.
  
  لكلاصمة و النقاطي
  
  لماتشات 
  جميع لأوقات محلية على حساب AST (UTC+3).
  
  ألمانيا vs الجاپون 
  هاد جوج فراقي تلاقاو جوج مرات قبل، أخر مرة ف ماتش أميكال ف 2006 لي تسالا ب تّعادل ب 2 ل 2.
  
  سپانيا vs كوسطاريكا 
  هادي غاتكون لمرة لّولة لي غايتلاقاو فيها ف كاس لعالم. مي ديجا تلاقاو 3 د لمرات قبل ف ماتشات أميكال. مرة تعادلو فيها ف 2011 ف صان خوصي، و جوج مرات غلبات سپانيا ف أرضها، مرة ب 2 ل 1 ف 2015، و مرة ب 5 ل 0 ف 2017.
  
  الجاپون vs كوسطاريكا 
  الجاپون لعبات معا كوسطاريكا 5 د لمرات ف ماتشات أميكال، 4 ربحاتهوم، ؤ مرة تعادلو. أخر مرة كانت ف 2018 و ربحات الجاپون ب 3 ل 0.
  
  سپانيا vs ألمانيا 
  هاد جوج فراقي تلاقاو 4 د لمرات ف كاس لعالم. مرة ف كاس لعالم 1966 فاش ربحات ألمانيا لغربية ب 2 ل 1، ف كاس لعالم 1982 فاش ربحات عاوتان ب 2 ل 1، ف كاس لعالم 1994 فاش تعادلو ب 1 ل 1، و الدومي فينال د كاس لعالم 2010 فاش ربحات سپانيا ب 1 ل 0.
  
  الجاپون vs سپانيا 
  هاد جوج فراقي تلاقاو مرة قبل ف ماتش أميكال ف 2001 لي تسالا ب رّباح ل سپانيا ب 1 ل 0.
  
  كوسطاريكا vs ألمانيا 
  ألمانيا لعبات مرة وحدة ضد كوسطاريكا ف ليفتيتاح د كاس لعالم 2006 ملي غلبات ب 4 ل 2.
  
  عيون لكلام 
  
  كاس لعالم 2022
  سپانيا ف كاس لعالم 2022
  الجاپون ف كاس لعالم 2022
  ألمانيا ف كاس لعالم 2022
  كوسطاريكا ف كاس لعالم 2022